Mariam Usman

Mariam Usman (s. 9. marraskuuta 1990 Kaduna) on nigerialainen painonnostaja ja olympiamitalisti. Usman on kilpaillut kolmasti olympialaisissa. Ensimmäisen kerran hän kilpaili Pekingissä 2008, jossa hän kilpaili yli 75 kg sarjassa. Hän oli alun perin viides, mutta dopingrikkomusten takia hän sai lopulta olympiapronssia. Hän tempasi 115 kg ja työnsi 150 kg. Neljä vuotta myöhemmin Lontoossa 2012 hän ei saanut tulosta työnnössä eikä näin saanut myöskään kokonaistulosta. Rio de Janeirossa 2016 Usman tempasi 115 kg ja työnsi 150 kg. Tämä riitti sijalle 9. Usmanilla on myös yksi MM-pronssi vuodelta 2011. Hän on myös nelinkertainen Afrikan mestari.

Lähteet

Nigerialaiset painonnostajat
Vuonna 1990 syntyneet
Elävät henkilöt